כשזה מגיע למגברי מנורות אמיתיים המכוונים לעבר רוק ומטאל, אין הרבה חברות שמשתוות להיסטוריה המרשימה של חברת מסה בוגי. הם ממשיכים את המסורת עם המפלצת הזאת בעלת ה-100 וואט, מגבר הראש Triple Crown TC-100. כהרגלה של מסה, ה-Triple Crown TC-100 לוקח אתכם מקלין אמריקאי פעמוני לגיין שובר עצמות. והוא עושה זאת תוך שמירה על אחידות ועל בהירות צליל שאין כמותה למשך כל הדרך. תוסיפו לכך פיצ’רים רבים ידידותיים למשתמש כמו הנחתת כוח ™Multi-Soak מפורטת לכל ערוץ, MIDI והדמיית קבינה מובנית (™CabClone) וקיבלתם את המגבר שמספק את כל צרכיכם.
אף על פי שעיצובו של ה-Triple Crown TC-100 פשוט יחסית, הוא לא הופך אותו לפחות ורסטילי או חלש יותר משאר המגברים של מסה. בערוץ הראשון יש לכם מתג בורר מצבים בין מצב “נורמל” לדרייב, שייקח אתכם מסאונד קלין נוצץ לסטייל וינטג’ נוסטלגי. הערוץ השני מציע מצב גיין נורמלי ומצב הדוק שישלוט לכם על תדרי המיד (נגני רוק & רול יאהבו את הערוץ הזה!). והערוץ השלישי גם כן מכיל מצב נורמלי והדוק, ויספק לכם סאונד היין-גיין כמו שרק מסה בוגי יודעת לעשות!
ה-TC-100 מכיל DI פנימי והדמיית קבינה בשם CabClone. ה-CabClone מספק סאונד סימולטיבי אך ריאליסטי ביותר של אאוטפוט ישיר שאפשר לחבר ישירות למערכת הגברה או לשימוש אולפני. כמובן שאתם עדיין יכולים לחבר אותו לקבינה האהובה עליכם, או לשכוח אותה מאחור ולהתחבר ישירות לצורך הקלטות או פשוט כדי ליהנות עם אוזניות. הפיצ’ר הנפלא הזה מאפשר לכם לחתוך בווליום על הבמה ולתת ללהקה שלכם סאונד אחיד ומאוזן יותר בהופעות!
לא רק שה-Triple Crown TC-10 נשמע מעולה, הוא גם עמוס בפיצ’רים רבים שכל גיטריסט יוכל ליהנות מהם ולהפיק מהם את המיטב. הפוטסוויץ’ הכלול שולט על הריברב (קפיצים אמיתי כמובן) ועל האפקטס לופ. המגבר מגיע עם שפופרות כוח EL-34 לניחוח בריטי, אבל מתג הביאס מאפשר ל-TC-100 לעבוד נפלא גם עם שפופרות כוח 6V6 או 6L6 גם כן. המגבר אפילו מגיע מוכן עם חיבור MIDI כך שתוכלו להשתלב מיידית גם עם הציוד המורכב ביותר.